स्वास्थ्य एवं परिवार कल्याण मंत्रालय
राष्ट्रीय स्वास्थ्य प्राधिकरण  ने भारत के लिए डिजिटल स्वास्थ्य इकोसिस्टम के निर्माण को लेकर अभिनव समाधान विकसित करने के संबंध में रुचि की अभिव्यक्ति के लिए खुला आमंत्रण दिया है
एनएचए, राष्ट्रीय डिजिटल स्वास्थ्य नेटवर्क के निर्माण के लिए सभी प्रौद्योगिकी प्रदाताओं/व्यक्तियों के साथ सहयोग करने को लेकर इच्छुक है
राष्ट्रीय स्वास्थ्य प्राधिकरण  ने सभी इच्छुक पार्टियों को अभिनव समाधान विकसित करने के लिए अपनी रुचि की अभिव्यक्ति  साझा करने के लिए खुले रूप में आमंत्रित किया है, जो भारत के लिए एक राष्ट्रीय डिजिटल स्वास्थ्य इकोसिस्टम के निर्माण में सहायता करेगा। एनएचए, आयुष्मान भारत डिजिटल मिशन  के लिए एक कार्यान्वयन एजेंसी है। यह सहयोगात्मक दृष्टिकोण के विकास को गति देने के साथ सार्वजनिक और/या निजी संस्थाओं को डिजिटल पब्लिक गुड्स उपलब्ध कराने में भी सहायता करेगा। इच्छुक पार्टियां इन समाधानों को बिना किसी लागत के सेवा के रूप में सार्वजनिक और/या निजी संस्थाओं को प्रदान करेंगी।
आयुष्मान भारत डिजिटल मिशन  का उद्देश्य एक सहज ऑनलाइन मंच का निर्माण करना है, जो डिजिटल स्वास्थ्य देखभाल इकोसिस्टम के तहत अंतर-संचालनीयता को सक्षम करेगा। इस मिशन की अवधारणा 'डिजिटल बिल्डिंग ब्लॉक्स' के एक सेट के रूप में की गई है। हर एक बिल्डिंग ब्लॉक को 'डिजिटल पब्लिक गुड्स' के रूप में देखा जाता है। इसका उपयोग डिजिटल स्वास्थ्य इकोसिस्टम में किसी भी इकाई के माध्यम से किया जा सकता है और एबीडीएम की सोच को सक्षम करने वाली प्रमुख क्षमताएं प्रदान करता है।
एनएचए के सीईओ डॉ. आर. एस. शर्मा ने रुचि की अभिव्यक्ति  के लिए एनएचए के आमंत्रण के पीछे के विचार को साझा किया। उन्होंने कहा, "एबीडीएम डिजिटल स्वास्थ्य इकोसिस्टम में खुले और अंतःक्रियाशील मानकों को प्रोत्साहन देने का प्रयास करता है। इस तरह के उपक्रम से न केवल भारत में सार्वभौमिक स्वास्थ्य कवरेज लक्ष्यों में तेजी आएगी बल्कि, वैश्विक स्वास्थ्य वातावरण पर भी इसका प्रभाव पड़ेगा। हालांकि, इस तरह की महत्वाकांक्षा के लिए सभी को एकजुट होकर कठिन परिश्रम करने की जरूरत होती है। इस संबंध में राष्ट्रीय स्वास्थ्य प्राधिकरण सभी इच्छुक पार्टियों को एकीकृत स्वास्थ्य इंटरफेस , स्वास्थ्य दावा प्रोटोकॉल  और डिजिटल स्वास्थ्य इकोसिस्टम का विस्तार करने के लिए बनाए जा रहे विभिन्न अन्य ओपन-सोर्स डिजिटल पब्लिक गुड्स में योगदान करने के लिए खुले रूप से आमंत्रित कर रहा है।"
एबीडीएम ने सभी हितधारकों - स्वास्थ्य सुविधाओं, रोगियों और स्वास्थ्य पेशेवरों के लिए एक सहज डिजिटल स्वास्थ्य सेवा अनुभव प्रदान करने के लिए बिल्डिंग ब्लॉक्स और अंतर- संचालनीयता एपीआई विकसित किए हैं। एबीडीएम के प्रमुख बिल्डिंग ब्लॉक हैं - एबीएचए, स्वास्थ्य देखभाल पेशेवर पंजीकरण , स्वास्थ्य सुविधा पंजीकरण  और स्वास्थ्य सूचना विनिमय और सहमति प्रबंधनक।
इन बिल्डिंग ब्लॉक्स को प्रतिभागी संस्थाओं  की पहचान को सक्षम करने और रोगी की सहमति से अंतर-संचालनीयता स्वास्थ्य डेटा के आदान-प्रदान को सक्षम करने के लिए डिजाइन किया गया है। यह विकसित डिजिटल इकोसिस्टम अब एकीकरण के लिए स्वास्थ्य सुविधाओं और स्वास्थ्य तकनीकी विशेषज्ञों के लिए सुलभ है।
वर्तमान में एबीडीएम की पंजीयनों के साथ 800 से अधिक प्रतिभागी एकीकृत हैं और एचआईई-सीएम के माध्यम से स्वास्थ्य डेटा विनिमय को सक्षम करते हैं। एबीडीएम इकोसिस्टम के साथ जुड़ने और एकीकृत करने के बारे में अधिक जानकारी एबीडीएम सैंडबॉक्स पोर्टल: https://sandbox.abdm.gov.in/ पर उपलब्ध है।
इच्छुक डेवलपर्स/पार्टियां अपनी रुचि की अभिव्यक्ति  साझा करके राष्ट्रीय डिजिटल स्वास्थ्य इकोसिस्टम के विकास में एक महत्वपूर्ण योगदान दे सकती हैं।
इस कारण से योगदान के कुछ दृष्टांत उदाहरण निम्नलिखित हैं:
- एकीकृत स्वास्थ्य इंटरफेस  – एनएचए विभिन्न डिजिटल समाधानों के बीच अंतर- संचालनीयता के लिए एक डिजिटल प्लेटफॉर्म  विकसित करने की सोच रखता है, जिससे विभिन्न हितधारकों को संवाद करने के लिए अलग-अलग समाधानों का उपयोग करने में सुविधा हो। इच्छुक पार्टियां https://github.com/NHA-ABDM/UHI पर इस विकास समुदाय में शामिल हो सकती हैं।
- स्वास्थ्य दावा मंच  – एनएचए एक स्वास्थ्य दावा मंच को पब्लिक गुड्स के रूप में विकसित कर रहा है। स्वास्थ्य प्रदाता  इस मंच पर अपने ई-दावे जमा कर सकते हैं, जो भुगतानकर्ताओं  द्वारा प्रक्रिया को आगे बढ़ाने के लिए प्राप्त किए जा सकते हैं।
- एक सेवा के रूप में सॉफ्टवेयर  – स्वास्थ्य सेवा प्रदाताओं की ओर से विभिन्न डिजिटल स्वास्थ्य समाधानों का उपयोग किया जा सकता है। इनमें अस्पताल सूचना प्रणाली , अस्पताल  प्रबंधन सूचना प्रणाली , प्रयोगशाला प्रबंधन सूचना प्रणाली , टेली-कंसल्टेशन  समाधान और स्वास्थ्य लॉकर जैसे समाधान शामिल हो सकते हैं।
- ओपन-सोर्स समाधान – इच्छुक पार्टियों को ओपन-सोर्स सॉफ्टवेयर समाधानों के माध्यम से योगदान करने के लिए भी आमंत्रित किया जाता है, जिन्हें विभिन्न संस्थाओं की ओर से उपयोग करने के लिए उपलब्ध कराया जा सकता है। इनमें एसएएएस या किसी अन्य उपकरण से संबंधित उपरोक्त पैरा में उल्लेखित सॉफ्टवेयर शामिल हो सकता है, जो स्वास्थ्य सेवा प्रदाताओं के लिए उपयोगी हो सकता है।
- अन्य समाधान – राष्ट्रीय डिजिटल स्वास्थ्य इकोसिस्टम के विकास में योगदान देने के लिए इच्छुक पार्टियों के पास कोई अन्य विचार होने पर वे विशिष्ट प्रस्ताव के साथ पहुंच सकते हैं।
इस बारे में अधिक जानकारी यहां उपलब्ध है : https://abdm।gov।in/assets/uploads/eoi_docs/Open_Call_for_Expression_of_Interest__vF.pdf
एनएचए, सभी के लिए काम करने वाला डिजिटल स्वास्थ्य नेटवर्क बनाने के लिए प्रौद्योगिकी प्रदाताओं/व्यक्तियों के साथ सहयोग करने को लेकर इच्छुक है। सार्वजनिक और/या निजी संस्थाओं को एक सेवा के रूप बिना किसी लागत पर इन समाधानों को प्रदान करने में रुचि रखने वाली पार्टियां एनएचए को विवरण के साथ अपने इच्छित उद्देश्य के लिए अपनी ईओआई प्रस्तुत कर सकती हैं।
इसके लिए अपनी रूचि की सूचना abdm@nha.gov.in पर ईमेल के माध्यम से दी जा सकती है।